Slika, ki vsebuje besede preslikava

Opis je samodejno ustvarjen**3. javni posvet: Vse o cepljenju proti covidu-19   
(o varnosti in učinkovitosti cepiv)**

**Spoštovani prebivalci in prebivalke,**

vabimo vas, da se nam **v četrtek,** **29. julija 2021, ob 17. uri pridružite na 3. javnem posvetu: Vse o cepljenju proti covidu-19. Posvet je namenjen vsem vam, ki bi želeli pridobiti več dodatnih strokovnih informacij o cepljenju proti covidu-19. Govorili bomo o številnih vprašanjih v povezavi s cepljenjem ter kakšna so s študijami in podatki podprta dejstva.**

**Z vami bodo vrhunski strokovnjaki za covid-19, zdravniki specialisti infektologije in klinične mikrobiologije: prof. dr. Bojana Beović, prof. dr. Janez Tomažič in prof. dr. Alojz Ihan ter specialistka ginekologije in porodništva Marijana Vidmar Šimic. Na dogodku bo sodeloval minister za zdravje Janez Poklukar.**

Program

17.00–17.05 **Uvodni nagovor**

* **Janez Poklukar,** dr. med., specialist interne medicine, **minister za zdravje**

17.05–17.15 **Cepljenje po svetu, učinkovitost cepiv proti delta varianti in poročanje o neželenih učinkih**

* **prof. dr. Bojana Beović,** dr. med., specialistka infektologije, predsednica Zdravniške zbornice Slovenije in vodja posvetovalne skupine za cepljenjepri NIJZ

17.15–17.25 **Cepiva proti covidu-19 – miti, dejstva in odprta vprašanja**

* **prof. dr. Alojz Ihan,** dr. med., specialist klinične mikrobiologije, predstojnik Katedre za mikrobiologijo in imunologijo ter redni profesor mikrobiologije in imunologije na Medicinski fakulteti Univerze v Ljubljani

17.25–17.35 **Različice virusa, ki skrbijo, in kaj je pomembno pri osebah z imunskimi motnjami**

* **prof. dr. Janez Tomažič,** dr. med., specialist infektologije in interne medicine, predstojnik Katedre za infekcijske bolezni in epidemiologijo

17.35–17.45 **O poteku covida-19 pri nosečnicah ter cepljenje pri nosečnicah, doječih materah in ženskah, ki načrtujejo nosečnost**

* **Marijana Vidmar Šimic,** dr. med., specialistka ginekologije in porodništva, Ginekološka klinika, UKC Ljubljana

**Dogodek boste lahko spremljali na povezavi:**

<https://us02web.zoom.us/webinar/register/WN_5nLnj79IRCW7APr_Ks3H0A>

**POMEMBNO:**Prosimo, da registracijo v sistem Zoom webinar opravite pravočasno ( na dan dogodka vsaj eno uro pred dogodkom) in si tako zagotovite, da boste dogodek lahko zagotovo spremljali.

**Na dogodku želimo in pričakujemo strpno in spoštljivo komunikacijo, za kar se že vnaprej zahvaljujemo, saj bomo le tako lahko podali čim več informacij.**

**Že zdaj ste tudi vabljeni, da vprašanja, ki jih imate v povezavi s covidom-19 in se dotikajo zgornjih tem, pošljete vnaprej na**[**koronavirus@zzs-mcs.si**](mailto:koronavirus@zzs-mcs.si)**.**

**Vljudno vabljeni na dogodek!  
Zdravniška zbornica Slovenije**